|  |
| --- |
|  *Βιογραφία* |
|   | Ο Μανόλης Αναγνωστάκης γεννήθηκε στη Θεσσαλονίκη, σπούδασε ιατρική στο Αριστοτέλειο Πανεπιστήμιο και ειδικεύτηκε στη Βιέννη (1955-1956) ως ακτινολόγος. Πήρε μέρος στην Αντίσταση ως στέλεχος της ΕΠΟΝ στο Πανεπιστήμιο Θεσσαλονίκης. Για την πολιτική του δράση στο φοιτητικό κίνημα συνελήφθη, ταλαιπωρήθηκε, φυλακίστηκε και το 1949 καταδικάστηκε σε θάνατο. Ως το 1951 παρέμεινε στη φυλακή αναμένοντας την εκτέλεσή του και αυτή η κατάσταση, όπως είναι φυσικό, τον επηρέασε βαθύτατα και στιγμάτισε την ποίησή του.  **Ο Αναγνωστάκης ανήκει στους ιδεολόγους ποιητές της μεταπολεμικής γενιάς, που μετά την ήττα της Αριστεράς το 1949, πίστεψαν ότι η γενιά τους πήγε χαμένη και ότι προδόθηκαν, όχι μόνο από την ιστορία και τους ανθρώπους, αλλά και από τον ίδιο τους τον εαυτό.** Γι’ αυτό η **απογοήτευση** και η **θλίψη** χαρακτηρίζει την ποίησή τους, την «**ποίηση της ήττας»**, όπως χαρακτηρίστηκε από κάποιους κριτικούς. Από τους πιο σημαντικούς εκπροσώπους αυτής της τάσης είναι και ο Αναγνωστάκης ο οποίος εξέδωσε την πρώτη του ποιητική συλλογή το 1945 με τίτλο *Εποχές*. Ακολούθησαν οι *Εποχές 2* (1948) και *Εποχές 3* (1951). Σε αυτά τα κείμενα ο δημιουργός εστιάζει στην **αντίθεσή** του απέναντι στην **αντίπαλη** **πολιτική** **παράταξη** και μιλά με **τρόπο** **απλό**, **καθημερινό** για το τρομακτικό γεγονός του **θανάτου**. Ακολούθησε η *Συνέχεια* (1952-1962) στην οποία εκφράζει την **αντίθεσή** του στην **παράταξη** στην οποία **ιδεολογικά** **ανήκε**. Η απογοήτευση του ποιητή είναι ακόμα πιο μεγάλη. **Τέλος, δημοσιεύει τη συλλογή *Ο Στόχος,* που αποτελείται από δεκατρία ποιήματα τα οποία εντάσσονται το 1970 στη συλλογική έκδοση *Τα Δεκαοχτώ κείμενα.* Τα ποιήματα αυτά γράφτηκαν τα πρώτα χρόνια της δικτατορίας και συχνά η ειρωνική τους γλώσσα φτάνει στο σαρκασμό. Με αυτά ο ποιητής τάσσεται με το μέρος της αντιδικτατορικής παράταξης.****Ολιγογράφος** **ποιητής** ο Μανόλης Αναγνωστάκης έγραψε ποίηση με κύριο χαρακτηριστικό της την αποφθεγματικότητα. **Το 1971, με δική του απόφαση, σιώπησε ποιητικά.**  Τα ποιήματα που ο Μανώλης Αναγνωστάκης άφησε πίσω του δημοσιευμένα είναι 88 και γράφτηκαν από το 1941 έως το 1971. Από το 1979 που κυκλοφόρησε ο συγκεντρωτικός τόμος των ποιημάτων του, και από το 1983 που κυκλοφόρησε ιδιωτικά το αυτοβιογραφικό σχόλιο «Y.Γ.» δεν υπήρξε καμία δημόσια παρέμβασή του.«Στο αλλοιωμένο τοπίο της εποχής μας δεν θα ξαναγράψω», είχε ξεκαθαρίσει, γιατί «το έργο μου το ολοκλήρωσα. Επιλέγω τη σιωπή». Ίσως επειδή, όπως είχε πει σε μία από τις σπάνιες συνεντεύξεις του, «η ποίηση είναι έργο της νεότητας. Χρειάζεται ενθουσιασμό, αυταπάτες, ψευδαισθήσεις. Αυτά τα έχουν οι νέοι. Όσο μεγαλώνεις, κατέχεις καλύτερα τα μέσα σου. Γίνεσαι τεχνίτης, αλλά ένα ποίημα δεν χρειάζεται να είναι τέλειο για να είναι καλό».Ο Αναγνωστάκης είχε προαναγγείλει τη σιωπή του με τους στίχους:Καλά φάγαμε, καλά ήπιαμε.Καλά τη φέραμε τη ζωή μας ως εδώ.Μικροζημίες και μικροκέρδη συμψηφίζοντας.Το θέμα είναι τώρα τι λες. (Στόχος, 1970)Η ποίηση του Μανόλη Αναγνωστάκη, ο οποίος το 2002 τιμήθηκε με το μεγάλο Κρατικό βραβείο για το σύνολο του έργου του, θεωρήθηκε «ως **χρονικό** ή **εξομολόγηση**, ως **απολογισμός** ή ως **διάλογος με την Ιστορία**». . Η δύναμη του ποιητικού του έργου, υπερβαίνοντα τις κομματικές ταμπέλες, κατάφερε να εκφράσει την αβεβαιότητα, την αποξένωση, αλλά και τις ελπίδες μιας ολόκληρης εποχής. Εκτός από την ποίηση ο λογοτέχνης ασχολήθηκε με την κριτική και χρημάτισε εκδότης και διευθυντής του περιοδικού «Κριτική» από το 1959 ως το 1961. Πολλά ποιήματά του μεταφράστηκαν στα Αγγλικά, Γαλλικά, Ιταλικά, ΓερμανικάΈφυγε από τη ζωή τα ξημερώματα της 23ης Ιουνίου 2005, καταβεβλημένος από χρόνια αναπνευστικά και καρδιαγγειακά προβλήματα. |